CELEX: 32017D1195
Language: hr
Date: 2017-07-04 00:00:00
Title: Odluka Vijeća (ZVSP) 2017/1195 od 4. srpnja 2017. o izmjeni Odluke 2014/129/ZVSP o promicanju Europske mreže neovisnih skupina za strateško promišljanje o neširenju oružja kao potpora provedbi Strategije EU-a za sprečavanje širenja oružja za masovno uništenje

5.7.2017   
            
            
               HR
            
            
               Službeni list Europske unije
            
            
               L 172/14
            
         ODLUKA VIJEĆA (ZVSP) 2017/1195
   od 4. srpnja 2017.
   o izmjeni Odluke 2014/129/ZVSP o promicanju Europske mreže neovisnih skupina za strateško promišljanje o neširenju oružja kao potpora provedbi Strategije EU-a za sprečavanje širenja oružja za masovno uništenje
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28. stavak 1. i članak 31. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 10. ožujka 2014. donijelo Odluku 2014/129/ZVSP (1).
            
         
               (2)
            
            
               Odlukom 2014/129/ZVSP za projekte koji obuhvaćaju posebne aktivnosti predviđeno je provedbeno razdoblje u trajanju od 36 mjeseci, od datuma sklapanja sporazuma o financiranju iz članka 3. stavka 3 te odluke.
            
         
               (3)
            
            
               Vijeće je 3. travnja 2017. donijelo Odluku (ZVSP) 2017/632 (2) kojom je provedbeno razdoblje Odluke 2014/129/ZVSP produljeno do 2. srpnja 2017.
            
         
               (4)
            
            
               Provedbeni subjekt („Konzorcij EU-a za neširenje oružja”) zatražio je 19. lipnja 2017. odobrenje Unije za dodatno produljenje provedbenog razdoblja Odluke 2014/129/ZVSP do 31. prosinca 2017. kako bi se omogućili organizacija velike godišnje konferencije o neširenju oružja i razoružanju u 2017. kao i nastavak održavanja i ažuriranja internetske platforme Konzorcija EU-a za neširenje oružja nakon 2. srpnja 2017.
            
         
               (5)
            
            
               Odluku 2014/129/ZVSP trebalo bi stoga izmijeniti kako bi se omogućila potpuna provedba aktivnosti sadržanih u toj odluci, a njezino trajanje trebalo bi na odgovarajući način produljiti,
            
         DONIJELO JE OVU ODLUKU:
   Članak 1.
   Odluka 2014/129/ZVSP mijenja se kako slijedi:
   
               1.
            
            
               članak 1. stavak 3. točka (c) zamjenjuje se sljedećim:
               
                           „(c)
                        
                        
                           osiguravanje sredstava za održavanje četiri velike godišnje konferencije s trećim zemljama i civilnim društvom o neširenju oružja i razoružanju kako bi se na međunarodnoj razini promicala Strategija EU-a za sprečavanje širenja OMU-a i Strategija EU-a za SALW te uloga, u tom području, institucija Unije i skupina za strateško promišljanje u Uniji, s ciljem jačanja vidljivosti politika Unije u tom području i s ciljem podnošenja izvješćâ i/ili preporuka predstavnicima VP-a;”;
                        
                     
         
               2.
            
            
               članak 3. stavak 1. zamjenjuje se sljedećim:
               „1.   Financijski referentni iznos za provedbu projekata koji obuhvaćaju aktivnosti iz članka 1. stavka 3. jest 4 034 254,15 EUR.”;
            
         
               3.
            
            
               članak 5. stavak 2. zamjenjuje se sljedećim:
               „2.   Primjenjuje se od 3. srpnja 2017. Prestaje važiti 31. prosinca 2017.”;
            
         
               4.
            
            
               u Prilogu, odjeljak 4. zamjenjuje se sljedećim:
               „4.   Trajanje
               Ova Odluka prestaje važiti 31. prosinca 2017.”.
            
         Članak 2.
   Ova Odluka stupa na snagu na dan donošenja.
   
      Sastavljeno u Bruxellesu 4. srpnja 2017.
      
         
            Za Vijeće
         
         
            Predsjednik
         
         M. MAASIKAS
      
   
   
      (1)  Odluka Vijeća 2014/129/ZVSP od 10. ožujka 2014. o promicanju Europske mreže neovisnih skupina za strateško promišljanje o neširenju oružja kao potpora provedbi Strategije EU-a za sprečavanje širenja oružja za masovno uništenje (SL L 71, 12.3.2014., str. 3.).
   
      (2)  Odluka Vijeća (ZVSP) 2017/632 od 3. travnja 2017. o izmjeni Odluke 2014/129/ZVSP o promicanju Europske mreže neovisnih skupina za strateško promišljanje o neširenju oružja kao potpora provedbi Strategije EU-a za sprečavanje širenja oružja za masovno uništenje (SL L 90, 4.4.2017., str. 10.).